**LIETUVOS RESPUBLIKOS SOCIALINĖS ASPAUGOS IR DARBO MINISTERIJOS EUROPOS SĄJUNGOS STRUKTŪRINĖS PARAMOS DEPARTAMENTAS**

**PROJEKTŲ FINANSAVIMO SĄLYGŲ APRAŠO PROJEKTO DERINIMO LENTELĖ**

|  |  |
| --- | --- |
| **Priemonės numeris ir pavadinimas** | Priemonė Nr. 08.1.1-CPVA-V-427 „Institucinės globos pertvarka: investicijos į infrastruktūrą“ |
| **Paskelbimo** www.esinvesticijos.lt **data** | 2018-04-25 |
| **Ar gauta pastabų?** | Taip  Ne |
| **Ar į visas pastabas atsižvelgta?**  *Jei atsižvelgta į visas pastabas, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastaba** | **Atsižvelgta/ Neatsižvelgta (Jeigu neatsižvelgta, nurodomos priežastys, kodėl į pastabą neatsižvelgta)** |
|  | Prienų savivaldybės administracija | Aprašo 24.1 punktą ***siūloma papildyti ir išdėstyti taip:***  „įsigyjant ar remontuojant esamą butą – butas turi būti vieno aukšto, pirmame namo aukšte arba name, kuriame yra liftas **arba keltuvas** (tinkamas naudotis asmenims su judėjimo techninėmis priemonėmis). Finansuojamas įėjimo į butą ir buto vidaus patalpų pritaikymas. Įėjimo į namą ir namo laiptinės pritaikymas neįgaliesiems finansuojamas tokiu atveju, jei savivaldybėje yra tėvų globos netekusių vaikų, kuriems toks pritaikymas reikalingas ir jie gyvens pritaikytame bute“. | Nepildomas punkto aprašymas.  Jei keltuvas name atliks lifto funkcijas, jis bus prilyginamas liftui (atskirai minėti jį punkto tekste nėra būtinybės) |
|  | Aprašo 25 punktą ***siūloma papildyti ir išdėstyti taip:***  „Vadovaujantis normatyvinių statybos techninių dokumentų reikalavimais visi pagal šį Aprašą finansuojami VDC, kuriuose planuojami vykdyti rekonstrukcijos ar remonto darbai, turi būti pritaikyti neįgaliesiems. Jei VDC įsikuria tik dalyje pastato, finansuojamas VDC patalpų ir patekimo į VDC patalpas pritaikymas neįgaliesiems (įėjimas į pastatą bei judėjimo trasa iki VDC patalpų, **ar keltuvo įrengimas iki VDC patalpų**). | Nepildomas punkto aprašymas.  Keltuvo įrengimas (jei tai būtinas techninis sprendimas) gali būti finansuojamas kaip „patekimo į VDC patalpas pritaikymas neįgaliesiems“, todėl nėra būtinybės jį atskirai paminėti punkto tekste |
|  | Aprašo 31.3.1 papunktyje ***siūloma išsamiau detalizuoti kas yra vienkiemis, kad nebūtų nesusipratimų su sąvokos supratimu*.** | Aprašo 31.3.1 papunktis keičiamas, atsisakant vienkiemio sąvokos. Planuojama papunktį išdėstyti taip: BVGN turi būti kuriami gyvenamosiose vietovėse, kuriose vaikams būtų sudaryta galimybė pėsčiomis ir (ar) visuomeniniu transportu pasiekti ugdymo įstaigas bei aktyviai dalyvauti bendruomenės gyvenime |
|  | Aprašo 36 punkto 1 eilutę ***siūloma papildyti ir išdėstyti taip:***  „Netinkama finansuoti, išskyrus tuos atvejus, kai BVGN veiklai įgyvendinti yra įsigyjamas namas ar butas, kuriems yra suformuotas ir priskirtas racionalaus dydžio (iki ~~20~~ **35** arų) gyvenamosios paskirties žemės sklypas“. | Neatsižvelgta.  Pagal PFSA pagrindinis dėmesys yra skiriamas tinkamų būstų BVGN veiklai vykdyti kūrimui (įsigijimui, statybai, rekonstrukcijai, remontui). Žemės sklypas nėra būtinas BVGN veiklai vykdyti, todėl numatoma finansuoti tik iki 20 arų žemės sklypo įsigijimo išlaidas |
|  | Alytaus rajono savivaldybės administracija | Siūlome papildyti Aprašo 9.1 papunktį, numatant galimybę remti ne tik butų, gyvenamųjų namų įsigijimą, bet ir gyvenamųjų namų su priklausiniais (sodybų) įsigijimą. Tai ypač aktualu kaimiškoms savivaldybėms. | Neatsižvelgta.  Pagal PFSA pagrindinis dėmesys yra skiriamas BVGN veiklai vykdyti tinkamų būstų (gyvenamųjų namų ir butų) įsigijimui, statybai, rekonstrukcijai, remontui. Priklausiniai nėra būtini BVGN veiklai vykdyti (jie gali būti finansuojami pareiškėjo arba partnerio lėšomis).  Kartu norime atkreipti dėmesį į Aprašo 31.3.1 papunktį, kurį planuojama išdėstyti taip: *BVGN turi būti kuriami gyvenamosiose vietovėse, kuriose vaikams būtų sudaryta galimybė pėsčiomis ir (ar) visuomeniniu transportu pasiekti ugdymo įstaigas bei aktyviai dalyvauti bendruomenės gyvenime* |
|  | Siūlome atsisakyti Aprašo 31.1 papunktyje numatytos nuostatos, kad VDC veiklai įgyvendinti turi būti numatyta ne mažiau kaip 30 proc. projektams įgyvendinti skirtų lėšų sumos, kad savivaldybės, atsižvelgdamos į poreikį plėsti VDC tinklą, pačios galėtų nuspręsti, kokią dalį lėšų numatyti (ar nenumatyti) VDC plėtrai. | Neatsižvelgta.  Viena iš Socialinės apsaugos ir darbo ministerijos prioritetinių veiklos sričių ir tikslų – užtikrinti prevencinių ir kompleksinių paslaugų vaikui ir šeimai prieinamumą ir plėtrą, tuo būdu sudaryti visas galimybes vaikui augti biologinėje šeimoje. Tai įtvirtinta tokiuose strateginiuose dokumentuose, kaip Vaiko gerovės 2016-2018 metų veiksmų plane, Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plane.  Vaikų dienos centrų veikla yra svarbi prevencinė priemonė, kuria siekiama, kad į globos namus nepatektų vaikai, augantys šeimose, patiriančiose socialinę riziką, turinčiose mažas pajamas bei socialinių, psichologinių ir kitokių problemų.  Šiuo metu vaikų dienos centrų tinklas nėra pakankamas, todėl ministerija ES fondų investicijų pagalba siekia didinti jų prieinamumą ir plėtrą bei skatina savivaldybes ir nevyriausybines organizacijas aktyviai tuo pasinaudoti.  Pažymėtina, kad toks ministerijos siekis ir suplanuotų investicijų apimtys taip pat yra aktyviai palaikomas nevyriausybinių organizacijų, dirbančių vaiko gerovės srityje |